Opozita shqiptare përshëndet forcimin e marrëdhënieve me SHBA
Qeveria vlerësoi komentet që erdhën nga Brukseli dhe Uashingtoni për ecurinë e Shqipërisë në rrugën e integrimit pranë institucioneve e
Opozita socialiste në Tiranë vlerësoi si një ngjarje shumë pozitive takimin e ministrit të jashtëm Lulëzim Basha me sekretaren e shtetit Kondoleza Rajs, si dhe përgatitjet për vizitën e presidentit Xheorxh Bush në Shqipëri gjatë qershorit. Ish-ministrja socialiste e integrimit, deputetja Ermelinda Meksi, thotë se kjo është një provë që marrëdhëniet dypalëshe midis Tiranës dhe Uashingtonit po forcohen gjithnjë e më shumë, po ashtu edhe si një mbështetje në rrugën drejt NATO-s. - tha zonja Meksi. Ajo theksoi se pikërisht sot në Ditën e Europës shqiptarët duhet të meditojnë më thellë për të hartuar dhe zbatuar ligje europiane dhe për të jetuar si europianë. - tha zonja Meksi. Po sot qeveria vlerësoi komentet që erdhën nga Brukseli dhe Uashingtoni për ecurinë e Shqipërisë në rrugën e integrimit pranë institucioneve euro-atlantike. Kryeministri Sali Berisha tha se Shqipëria ka provuar një angazhim gjithnjë në rritje për t'u integruar në NATO dhe Bashkimin Europian. - tha zoti Berisha. Forcimi i marrëdhënieve SHBA - Shqipëri si edhe me vendet anëtare të Bashkimit Europian, e, në tërësi, integrimi i Shqipërisë në NATO dhe BE është një ndër cështjet e rralla, për të cilat forcat politike kanë arritur një mirëkuptim dhe bashkëpunim maksimal për shumë vite, duke miratuar bashkarisht ligje dhe rezoluta në mbështetje të këtij integrimi. //rd//